system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Oituz, Covasna?
assistant
Oituz (în ) este un sat în comuna Brețcu din județul Covasna, Transilvania, România. Se află în partea de est a județului, în Munții Nemira.

Așezare 
Localitatea Oituz este situată în pasul Oituz, la limita județului Covasna cu județul Bacău, la poalele Vârfului Oituz, pe DN11, ce leagă orașul  Târgu Secuiesc - municipiul Bacău, tronson suprapus de drumul european E574.

Istoric 
Victor Spinei a arătat în studiile sale că numele localității ar putea proveni de la uzi, o ramură a pecenegilor sau cumanilor. Prima atestare documentară datează din anul 1533, însă descoperirile arheologice făcute de-a lungul timpului în această zonă demonstrează prezența omului aici mult înainte, astfel, cu ocazia unor lucrări la drumul forestier din nord-estul satului, s-a descoperit un depozit de mărgele din pastă de sticlă decorate cu ochi de păun de natură scitică din sec V î.Hr. În anul 1961, odată cu lărgirea șoselei s-au găsit patru vase dacice, de tip borcan, de culoare cenușie, cu butoni și brâie alveolare lucrate cu mâna, din sec.I î.e.n. - I e.n. Cu prilejul construcției podului peste râul Oituz din anul 1847, s-au descoperit un celt de bronz cu vârf de lance din epoca bronzului tâziu, o monedă romană, două fragmente dintr-un coif de fier, pinteni și unelte de fier, probabil din perioada medievală. Prin pasul Oituz trecea drumul roman care făcea legătura între Dacia și Moesia Inferior, iar tot aici, în trecătoare, se află și ruinele cetății medievale Rákóczi.

Economie 
Economia acestei localități este una predominant agricolă, bazată pe cultura plantelor și creșterea animalelor.

Atracții turistice 
 Vama veche
 Cascada Oituz
 Cetatea Rákóczi
 Bustul lui Mihai Viteazul - opera sculptorului Teodor Zamfirescu

Bibliografie 
 Județul Covasna, Monografie, Stanca C. Gitta R. Ed. Sport Turism București 1980
 Repertoriul Arheologic al județului Covasna, Cavruc V. ISBN 973-0-00-735-7
 Județul Covasna, Pisota I. Mihai E. Ivănescu M. Ed. Academiei RSR București 1975

Note 

Oituz, Brețcu